[{"text_idx": "#000000", "text": "Eesti moe- ja ehtedisain vallutab kuuks ajaks Helsingi"}, {"text_idx": "#000001", "text": "Tallinna Loomeinkubaatori loodud, pea kaks aastat tegutsenud Tallinn Design House on 28. ma\u0308rtsist kuni 28. aprillini esindatud Helsingis Ka\u0308mp Galleria\u2019s moe- ja disainialal Garden. Kuu aja jooksul luuakse a\u0308rikontakte Soome edasimu\u0308u\u0308jatega ja kogutakse vahetut tagasisidet kohalikelt lo\u0303pptarbijatelt."}, {"text_idx": "#000002", "text": "Meie disainerite loodut hinnatakse va\u0308ga ko\u0303rgelt, siin on juured meie rikkalikus kultuuripa\u0308randis loomingu allikana ja suurepa\u0308rane ka\u0308sito\u0308o\u0308oskus ning kohaliku tootmise vaieldamatu kvaliteet\u201c, u\u0308tles Tallinna Loomeinkubaatori ja Tallinn Design House\u2019i juhataja Anu Lo\u0303hmus. \u201eSoovime tutvustada nii Soome edasimu\u0308u\u0308jatele kui kohalikele disainihuvilistele Eesti disainerba\u0308nde. Ma\u0308rtsi keskpaigas Soome ajakirjanikele korraldatud pressireisil Tallinn Design House\u2019i esindusruumi ning Amanjeda by Katrin Kuldma ja Pohjanheimo moemajadesse kinnitasid Soome ajakirjanikud, et nad na\u0308evad mitmes Eesti bra\u0308ndis suurt potentsiaali ka Soome ja teiste po\u0303hjamaade turgudele sisenemiseks,\u201c kinnitas Lo\u0303hmus."}, {"text_idx": "#000003", "text": "\u201eNa\u0308eme ka ise igapa\u0308evaselt Tallinn Design House kaupluses va\u0308lismaalaste kasvavat huvi Eesti disaini vastu. Meil on mitmeid bra\u0308nde, kes oma po\u0303hjamaise minimalistlikkuse ning ma\u0308nguliste nu\u0308anssidega po\u0303hjanaabritele va\u0308ga meeldivad\u201c, lisas ta."}, {"text_idx": "#000004", "text": "\u201eOn to\u0303eliselt hea meel, et peale pikka teekonda ja Tallinna Loomeinkubaatori ning moe- ja disainiettevo\u0303tjate u\u0308hiseid pingutusi saame sedavo\u0303rd esinduslikult tutvustada oma po\u0303hjanaabritele valikut meie disainerbra\u0308ndidest ja nende loomingust. See on esimene ja eeldatavasti mitte viimane sellelaadne ettevo\u0303tmine ning ko\u0303ik meie po\u0303hjanaabrite moe- ja disainihuvilised, olgu nad loojad, vahendajad vo\u0303i tarbijad, on alati Eestisse oodatud, et veelgi rohkem na\u0308ha ja avastada!\u201c ro\u0303hutas Kultuuriministeeriumi loomemajandusno\u0303unik Anu-Maaja Pallok."}, {"text_idx": "#000006", "text": "Tallinn Design House pop-up on Helsingis avatud 28. ma\u0308rtsist kuni 28. aprillini 2019."}, {"text_idx": "#000009", "text": "Saa esimesena teada Loomeinkubaatori su\u0308ndmustest ja liitu uudiskirjaga!"}]